મારૂ મોરબી ઉકરડા મુક્ત મોરબી અભિયાન અંતર્ગત આમ આદમી પાર્ટીના પ્રમુખ પરેશભાઈ પારીઆની આગેવાની હેઠળ અગાઉ તંત્રને અનેક વખત આવેદન પાઠવીને રજૂઆત કરવામાં આવી હતી તેમજ ઉપવાસ આંદોલન સુધીની લડત છતાં પાલિકા તંત્રને શરમ આવી ન હતી અને મોરબીને ઉકરડા મુક્ત બનાવવામાં કોઈ રસ દાખવ્યો ના હતો જેથી આજે આમ આદમી પાર્ટીના હોદેદારોએ નગરપાલિકાએ બનાવેલ ઉકરડાના કચરાનું ટ્રેક્ટર ભર્યું હતું અને તે ટ્રેક્ટર નગરપાલિકા કચેરીના ગ્રાઉન્ડમાં ખાલી કરીને વિરોધ નોંધાવ્યો હતો પાલિકા તંત્ર દ્વારા જ શહેરમાં ઉકરડો કરવામાં આવે છે તેવા ગંભીર આક્ષેપો આમ આદમી પાર્ટી સતત લગાવી રહ્યું છે તો હવે શહેરીજનોને ઉકરડાથી કેવી પીડા થાય છે તેનો પાલિકા તંત્રને અનુભવ કરાવવા માટે પાલિકા કચેરીએ કચરો ઠાલવીને કચેરીના ગ્રાઉન્ડમાં ઉકરડો કરવામાં આવ્યો હતો